Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 456/13/8802	Košice I, 9.9.2014
EEČ : 2-63-313-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 5.8.2013, spisová značka 1 Pv 456/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v byte na ul. XXXXX 16 dňa 03.08.2013 v čase okolo 19.00 hod. sa vyhrážal fyzickou likvidáciou XXXXX tým spôsobom, že jej nadával: „Ty kurva, piča, zabijem ťa“ a následne ju sotil rukami do steny, pričom jej viackrát opakoval, že ju zabije, čím u nej vzbudil dôvodnú obavu, že svoje vyhrážky uskutoční. 

Uznesením prokurátora Okresnej prokuratúry XXXXX I zo dňa 5.8.2013, spisová značka 1 Pv 456/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru XXXXX Ťahanovce, ČVS: ORP-3082/TH-KE-2013 z 03.08.2013 bolo podľa § 199 ods. 1 Trestného poriadku začaté trestné stíhanie a uznesením zo dňa 04.08.2013 bolo podľa § 206 ods. 1 Trestného poriadku vznesené obvinenie XXXXX, narodenému XXXXX v XXXXX, okres Medzilaborce, trvale bytom XXXXX 15, XXXXX za prečin nebezpečného vyhrážania podľa § 360 ods. 1 Trestného zákona na tom skutkovom základe, že v Košiciach v byte na ul. XXXXX č. 16 dňa 03.08.2013 v čase okolo 19.00 hod. sa vyhrážal fyzickou likvidáciou XXXXX tým spôsobom, že jej nadával: „Ty kurva, piča, zabijem ťa“ a následne ju sotil rukami do steny, pričom jej viackrát opakoval, že ju zabije, čím u nej vzbudil dôvodnú obavu, že svoje vyhrážky uskutoční. 
  
Po skončení skráteného vyšetrovania bolo uznesením Okresnej prokuratúry XXXXX I č.k. 1 Pv 456/13-5 zo dňa 05.08.2013 trestné stíhanie voči obvinenému XXXXX podmienečne zastavené podľa § 204 ods. 1, § 216 ods. 1 písm. a), b), c) Trestného poriadku a podľa § 216 ods. 2 Trestného poriadku bola obvinenému Baťkovi určená skúšobná doba v trvaní 12 (dvanásť) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 20.08.2013 a skúšobná doba obvinenému uplynula dňa 20.08.2014.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

	Obvinený XXXXX počas skúšobnej doby viedol riadny život a nedopustil sa ďalšej trestnej činnosti, ako to vyplýva zo správy Okresného úradu XXXXX, Odboru všeobecnej vnútornej správy, ako aj z odpisu z registra trestov obvineného a taktiež voči obvinenému nie je v súčasnej dobe vedené žiadne trestné stíhanie na území Slovenskej republiky.

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka